
	Saskaņā ar Latvijas Bankas likuma 38. panta otrajā daļā noteikto Latvijas Banka organizē euro apgrozības monētu, tostarp euro piemiņas monētu, un kolekcijas monētu dizaina izveidi, izgatavošanu un piegādi, kā arī emitē tās, ievērojot Eiropas Savienības tiesību aktus un Eiropas Centrālās bankas apstiprinātu euro monētu emisijas daudzumu.

2) 2026. gada novembrī emitēt jaunu euro piemiņas monētu "Ziemassvētku tirdziņš" 2 euro nominālvērtībā, paredzot tās emisiju gan apgrozības kvalitātē izgatavotu monētu veidā, gan īpaši iesaiņotu Brilliant Uncirculated kvalitātē izgatavotu monētu un 2026. gada euro apgrozības monētu (Brilliant Uncirculated kvalitātē) komplektu "Ziemassvētku tirdziņš" (turpmāk – Īpaši iesaiņotā piemiņas monēta) veidā.
Lai noteiktu Kolekcijas monētas un Īpaši iesaiņotās piemiņas monētas (turpmāk visas kopā – Monētas) pārdošanas cenu, izstrādāts Latvijas Bankas noteikumu "Grozījumi Latvijas Bankas 2022. gada 19. decembra noteikumos Nr. 236 "Latvijas Bankas maksas pakalpojumu cenrādis skaidrās naudas jomā"" projekts (turpmāk – Projekts).
Projektā paredzēts, ka atbilstoši Latvijas Bankas likuma 42. panta pirmajā daļā un Eiropas Parlamenta un Padomes 2012. gada 4. jūlija regulas (ES) Nr. 651/2012 par euro monētu emisiju 3. panta 2. punktā un 5. panta 3. punktā noteiktajām Latvijas Bankas tiesībām, kā arī ņemot vērā Eiropas Komisijas 2010. gada 22. marta ieteikumu 2010/191/ES par euro banknošu un monētu likumīgā maksāšanas līdzekļa statusa darbības jomu un ietekmi 10. punktu, Monētu pārdošanas cena pārsniedz Monētu nominālvērtību. Monētas ir paredzētas kolekcionēšanai, un tās netiek emitētas ar mērķi tās lietot kā maksāšanas līdzekli. Monētu īpašo pazīmju (īpašs dizains un iesaiņojums, kā arī Kolekcijas monētu gadījumā – no euro apgrozības monētām atšķirīga nominālvērtība, krāsa, metāls, izmērs un svars) dēļ tās ir viegli atšķirt no euro apgrozības monētām.

Monētas faktiski iegādāties Latvijas Bankas klienti varēs tikai pēc Monētu emisijas, par ko lemj Latvijas Bankas prezidents. 

	Ietekme uz Latvijas Bankas budžetu

